***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**4 нче сыйныф**

**Үткәрү вакыты – 120 минут**

**Максималь балл – 54**

**I. Тестлардан дөрес җавапны билгеләгез.**

1. Сүз башында языла алмый торган хәрефләр дөрес күрсәтелгән рәтне билгеләгез. **(2 балл)**

**а) ъ, ь, ң;**

ә) ү, ә, ө;

б) ж, ц, щ;

в) в, җ, һ.

2. Парлы яңгырау тартык авазлардан гына торган рәтне билгеләгез. **(2 балл)**

**а) [б], [в], [г], [гъ], [д], [ж], [з], [җ];**

ә) [п], [ф], [к], [къ], [т], [ш], [с], [ч];

б) [w], [й], [л], [м], [н], [ң], [р];

в) [х], [һ], [ц], [щ].

3. Басымы соңгы иҗеккә төшмәгән сүзне билгеләгез. **(2 балл)**

*Ашаган күренми, кигән күренә.* (Мәкаль)

а) *ашаган*;

**ә) *күренми*;**

б) *кигән*;

в) *күренә*.

4. Антонимнардан гына торган рәтне билгеләгез. **(2 балл)**

а) *арка, арка*;

ә) *зур, дәү*;

**б) *тирән, сай*;**

в) *батыр, кыю*.

5. Нокталар урынына **ө** хәрефе языла торган сүзләр рәтен билгеләгез. **(2 балл)**

а) *к..яш, й..зак, б..лыт;*

ә) *мам..к, алт..н, ч..ршы*;

б) *ки..м, к..рпе, т..ен*;

**в) *т..ньяк, й..зек, с..лге*.**

6. Кушма сүз дөрес күрсәтелгән рәтне билгеләгез. **(2 балл)**

**а) *башваткыч*;**

ә) *тимер*;

б) *баллы*;

в) *әйләнә-тирә*.

7. Нокталар урынына куела торган кушымча дөрес күрсәтелгән рәтне билгеләгез. **(2 балл)**

*Туган ил****...*** *эте дә якын.* (Мәкаль)

а) *-ның*;

**ә) *-нең*;**

б) *-не*;

в) *-дә*.

8. Җөмләдәге калын хәрефләр белән бирелгән сүзнең төре дөрес күрсәтелгән рәтне билгеләгез. **(2 балл)**

***Кем*** *эшләми, шул ашамый.* (Мәкаль)

а) исем;

ә) фигыль;

**ә) алмашлык;**

б) сыйфат.

9. Үткән заман хикәя фигыль кулланылган мәкальне билгеләгез. **(2 балл)**

а) *Йомырка тавыкны өйрәтми.*

ә) *Төлке төшендә дә тавык саный.*

б) *Ата – беләк, ана - йөрәк.*

**в) *Баласы өчен ана арыслан утка кергән.***

10. Җөмләнең төре дөрес күрсәтелгән рәтне билгеләгез. **(2 балл)**

*Алсу нигә мәктәпкә килмәде икән?*

а) хикәя;

**ә) сорау;**

б) боеру;

в) тойгылы.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. (***сүзләрне дөрес урнаштырган өчен 3 балл, табышмакның җавабы өчен 1 балл = 4 балл***)

*Ак ашъяулык таптым,*

*Җир өстенә яптым.* (***кар***)

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Сузыклар* ***калын*** *һәм* ***нечкә*** *була. Көньяк сүзендә ь хәрефе –* ***аеру*** *билгесе. -ма/-мә кушымчасына* ***басым*** *төшми. Матур, чибәр –* ***синоним*** *сүзләр. Ике тамырдан кушылып ясалган сүз* ***кушма*** *сүз дип атала. -дан/-дән, -тан/-тән –* ***чыгыш*** *килеше кушымчасы. Әнием, әниең, әнисе –* ***тартым*** *белән төрләнгән исемнәр.* ***Сыйфат*** *к а й с ы? н и н д и? сорауларына җавап бирә. Җөмләдә сүзләр бер-берсенә* ***ияреп*** *килә.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(10 балл)**

*Әни*

*Әниең – синең беренче дустың. Ул кайгыртучан һәм ягымлы. Аның белән һәрвакыт рәхәт. Әниең сине сөйләшергә һәм йөрергә өйрәткән. Хикәяләр һәм әкиятләрдән торган беренче китабыңны сиңа ул укыган. Безнең әниләребез бик күп эшли. Алар заводларда, колхозларда, хастаханәләрдә һәм мәктәпләрдә хезмәт итә. Үзеңнең әниең белән горурлан һәм аңа ярдәм ит (булыш)!*

2. Сез әниегезгә ничек булышасыз? Шул хакта 8-10 җөмләдән торган хикәя төзеп языгыз. **(10 балл)**