***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**5 нче сыйныф**

**Үткәрү вакыты – 120 минут**

**Максималь балл – 54**

**I. Тестлардан дөрес җавапны билгеләгез.**

1. [**гъ**] авазы кулланылган сүзләрдән торган рәтне билгеләгез. **(2 балл)**

а) *газета, көзге, зәңгәр*;

ә) *күгәрчен, гөл, гөмбә*;

**б) *яңгыр, тугыз, карга*;**

в) *сигез, егет, түгәрәк*.

2. Парсыз яңгырау тартык авазлардан гына торган сүзләр дөрес күрсәтелгән рәтне билгеләгез. **(2 балл)**

а) *коймак, җиләк*, *зәңгәр*;

**ә) *лимон, авыл, урман;***

б) *җәй, кыш, көз*;

в) *чикләвек*, *агач, карбыз*.

3. Хәрефкә караганда аваз саны күбрәк булган сүзне билгеләгез. **(2 балл)**

а) *йолдыз*;

ә) *кульяулык*;

б) *сәгать*;

**в) *яфрак*.**

4. Күчерелмә мәгънәле сүз кулланылган рәтне билгеләгез. **(2 балл)**

а) *тәмле чәй*;

**ә) *тәмле тел*;**

б) *тәмле бәлеш*;

в) *тәмле өчпочмак*.

5. Синонимнардан гына торган рәтне билгеләгез. **(2 балл)**

**а) *таза, юан*;**

ә) *җир, күк*;

б) *мәктәп, укучы*;

в) *суга, суга*.

6. Парлы сүз дөрес күрсәтелгән рәтне билгеләгез. **(2 балл)**

а) *сыйныфташ*;

ә) *карабодай*;

**б) *хатын-кыз*;**

в) *үги ана яфрагы*.

7. Нокталар урынына куела торган кушымча дөрес күрсәтелгән рәтне билгеләгез. **(2 балл)**

*Тирән күл****...*** *балык та күбрәк.* (Мәкаль)

а) *-ның*;

ә) *-гә*;

б) *-дән*;

**в) *-дә*.**

8. Җөмләдәге калын хәрефләр белән бирелгән сүзнең төре дөрес күрсәтелгән рәтне билгеләгез. **(2 балл)**

***Бер*** *тамчыдан диңгез булмый.* (Мәкаль)

а) сыйфат;

**ә) сан;**

ә) фигыль;

б) сыйфат.

9. Җөмләдәге калын хәрефләр белән бирелгән фигыльнең төре дөрес күрсәтелгән рәтне билгеләгез. **(2 балл)**

*Тамчыдан күл* ***җыела****.* (Мәкаль)

**а) хәзерге заман хикәя фигыль;**

ә) үткән заман хикәя фигыль;

б) киләчәк заман хикәя фигыль;

в) боерык фигыль.

10. Җөмләнең хәбәре дөрес күрсәтелгән рәтне билгеләгез. **(2 балл)**

*Алма агачыннан ерак төшми.* (Мәкаль)

а) *алма*;

ә) *агачыннан*;

б) *ерак*;

**в) *төшми*.**

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. (***сүзләрне дөрес урнаштырган өчен 3 балл, табышмакның җавабы өчен 1 балл = 4 балл***)

*Тәңкә карлар сипкән,*

*Җирне ап-ак иткән,*

*Барча агачлар*

*Кардан тун кигән.* (***кыш***)

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Татар алфавитында* ***39*** *хәреф бар. Хәрефләрне күрәбез,* ***язабыз*** *һәм укыйбыз. Башка телдән алынган сүзләрне* ***алынма*** *сүзләр дип йөртәләр. Сүз ясагыч кушымчалар,* ***тамырга*** *ялганып, сүзнең мәгънәсен үзгәртә. -ны/-не –* ***төшем*** *килеше кушымчасы.* ***Саннар*** *н и ч ә? н и ч ә н ч е? сорауларына җавап бирә. Сыйфатта* ***кимлек*** *дәрәҗәсе билгенең гадәти нормадан ким булуын белдерә.* ***Боеру*** *җөмләдә хәбәр боерык фигыль белән белдерелә. Ия* ***баш*** *килештәге исемнәр һәм* ***зат*** *алмашлыклары белән белдерелә.*

**IV. Гамәли-иҗади бирем.**

1. Текстны татар теленә тәрҗемә итегез. **(10 балл)**

*Гарип үрдәк*

*Борын-борын заманда яшәгән ди бабай белән әби. Бервакыт алар урманга гөмбәгә барганнар һәм бер үрдәк тапканнар. Ә бу үрдәк гарип булган. Алар аны өйләренә алып кайтканнар. Өйләрендә картлар каурыйлардан үрдәк өчен оя ясаганнар.*

*Иртән алар киткән. Үрдәк кызга әверелгән, йортны юган, су алып кайткан, бәлешләр пешергән. Әби белән бабай кайтып кергәч бик гаҗәпләнгәннәр. Өйдә чиста, тәртип. Менә могҗиза!* (Әкияттән)

2. ***Тылсымлы чәчәк*** турында 8-10 җөмләдән торган әкият төзеп языгыз. **(10 балл)**