***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**6 нчы сыйныф**

**Үткәрү вакыты – 150 минут**

**Максималь балл – 56**

**I. Тестлардан дөрес җавапны билгеләгез.**

1. Калын сузык авазлардан гына торган мәкальне билгеләгез. **(2 балл)**

**ә) *Аз булсын, яхшы булсын.***

б) *Дөя дә бүләк, төймә дә бүләк.*

в) *Эш беткәч, уйнарга да ярый.*

а) *Ашыккан бер эшне ике эшләр.*

2. [**къ**] авазы кулланылган сүзләрдән генә торган рәтне билгеләгез. **(2 балл)**

а) *ишәк, кәҗә, күсе*;

ә) *күгәрчен, күке, күркә*;

**б) *карга, тукран, сыерчык*;**

в) *төлке, керпе, тәкә*.

3. Җөмләдәге ябык иҗекләр саны дөрес күрсәтелгән рәтне билгеләгез. **(2 балл)**

*Эш беткәч, уйнарга да ярый.* (Мәкаль)

а) 5;

**ә) 6;**

б) 7;

в) 8.

4. Басым соңгы иҗеккә төшмәгән сүз дөрес күрсәтелгән рәтне билгеләгез. (**2 балл)**

а) *балаларның*;

ә) *балаларыбыз*;

б) *балаларымныкы*;

**в) *балаларча*.**

5. Күчерелмә мәгънәле сүз кулланылган рәтне билгеләгез. **(2 балл)**

**а) *бозлы караш*;**

ә) *бозлы су*;

б) *бозлы яңгыр*;

в) *бозлы кар*.

6. Фразеологик әйтелмәнең төшеп калган сүзен билгеләгез. **(2 балл)**

***Колагына ... баскан***

а) *куян*;

ә) *фил*;

**б) *аю*;**

в) *агач*.

7. ***Инсан*** сүзенең мәгънәсе дөрес күрсәтелгән рәтне билгеләгез. **(2 балл)**

а) *дөнья*;

**ә) *кеше*;**

б) *мәктәп*;

в) *улым*.

8. Кушма сүз дөрес күрсәтелгән рәтне билгеләгез. **(2 балл)**

**а) кара(җимеш);**

ә) каен(җиләге);

б) көне(төне);

в) күз(колак).

9. Нокталар урынына куела торган кушымча дөрес күрсәтелгән рәтне билгеләгез. **(2 балл)**

*Туган-үскән җир... дә матур җир булмас.* (Мәкаль)

а) *-дан*;

**ә) *-дән*;**

б) *-тән*;

в) *-нән*.

10. Җөмләнең төре дөрес күрсәтелгән рәтне билгеләгез. **(2 балл)**

*Йомырка тавыкны өйрәтми.* (Мәкаль)

а) сорау;

ә) боеру;

**б) хикәя;**

в) тойгылы.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз. (***сүзләрне дөрес урнаштырган өчен 3 балл, табышмакның җавабы өчен 1 балл = 4 балл***)

*Зәңгәр күктә бөркет оча,*

*Канаты белән кояшны каплый.* (***болыт***)

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Язуда авазлар* ***хәрефләр*** *белән белдерелә. Сүзләрнең дөрес әйтелеше* ***орфоэпик*** *сүзлекләрдә бирелә. Иреннәрнең хәрәкәтенә карап, сузык авазлар* ***иренләшкән*** *һәм* ***иренләшмәгән*** *сузыкларга бүленәләр. [къ], [гъ] авазлары* ***рус*** *теленнән кергән сүзләрдә кулланылмый.* ***Туры*** *мәгънә – сүзнең төп мәгънәсе. Фразеологик сүзтезмәләрдә сүзне төшереп калдырырга яки үзгәртергә* ***ярамый****. Капма-каршы мәгънәле сүзләр* ***антонимнар*** *дип атала. Кушымчалар сүзнең лексик мәгънәсен яки формасын* ***үзгәртә****. Ия һәм* ***хәбәр*** *– җөмләнең баш кисәкләре.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(10 балл)**

*Тәрәзәдәге шар*

*Коля авырып китте. Хәзер ул хастаханәдә ята. Аның янына хәл белергә беркем дә килми иде, чөнки авыру йогарга мөмкин.*

*Коля тәрәзәгә карап ята. Ә өченче каттан бары тик күкне генә күреп була.*

*Кинәт Коля тәрәзәдә кызыл шарны күреп ала. Шар тәрәзәгә кадәр күтәрелә дә аска-өскә хәрәкәт итә (аска төшә, өскә менә). Шарга көлкеле йөз ясалган. Коляның күңеле күтәрелеп китә. Аның дуслары килгән икән.* (Александр Миттадан)

2. Сезнең иптәшегез авырып китте, ди. Хәлен белергә дип, аңа шалтыратсагыз, сез аның белән нәрсәләр хакында аралашыр идегез? Әлеге сөйләшүегезне 10-12 җөмләдән торган диалог формасында языгыз. **(12 балл)**